REGULAMENT (pentru participanti)

pentru desfasurarea licitatiilor de vanzare de bunuri mobile in procedura insolventei la SC ZAD TIARA SRL.

I.Organizarea si desfasurarea licitatiilor de bunuri mobile se va efectua de catre EXPERT SPRL Arad, in calitate de lichidator judiciar al debitoarei si se va realiza cu respectarea de catre participanti a urmatoarelor reguli:

1.Licitatia are loc la data si ora indicata conform anuntului publicitar, locul de desfasurare putand fi organizata la sediul societatii debitoare sau la sediul lichidatorului judiciar, functie de specificatia din anunt.

2.Comisia de licitatie este compusa din 3 membri numiti prin decizia lichidatorului judiciar. Presedintele comisiei de licitatie, semnatar al procesului-verbal de inscriere, depunere garantii, adjudecare bunuri este reprezentantul permanent al lichidatorului judiciar in dosarul 1020/108/2015 al Tribunalului Arad

3.La licitatie pot participa persoanele fizice si juridice care fac dovada depunerii urmatoarelor documente:
3.1 pentru toate tipurile de ofertanti : copie  chitanta/ordin de plata privind achitarea taxei de participare la licitatie de 100 lei/persoana + TVA (taxa nerambursabila) si a garantiei de 10% din valoarea de pornire in licitatie pentru fiecare bun ce se doreste a fi licitat. Garantia se poate achita in numerar pentru sume de pana la 5.000 lei/ofertant/bun  sau prin virament cu ordin de plata in contul nr. RO90 INGB 0007 0081 7870 8916 deschis la ING Bank 

3.2. pentru persoane fizice ofertante 
· actul de identitate si 
· imputernicire in forma autentica daca, licitantul nu este acelasi cu potentialul dobanditor
3.3.pentru persoane juridice romane ofertante, :
· copie de pe codul unic de inregistrare eliberat de oficiul registrului comertului  si 
· imputernicirea acordata persoanei care reprezinta in licitatie persoana juridica;
3.4. pentru persoanele juridice straine: 
· copia actului de inmatriculare a societatii comerciale straine; 
· declaratie pe propria raspundere ca nu se afla in reorganizare judiciara sau faliment; 
· imputernicirea acordata persoanei care reprezinta persoana juridica straina.

4.La licitatie nu pot participa persoanele juridice sau persoanele fizice care sunt debitori ai societatii sau imporiva carora s-a deschis procedura insolventei conform legii 85/2006 sau 85/2014.                                                      

5.La licitatie nu pot participa persoanele fizice/ juridice care au adjudecat un bun la o licitatie anterioara si nu au achitat pretul acestuia. 

6.La licitatie nu pot participa persoanele fizice sau juridice debitoare ale proprietarului bunurilor ce se valorifica (SC Zad Tiara SRL).

7.In ziua licitatiei, comisia de licitatie va proceda la intocmirea listei cu ofertantii inscrisi, depunand garantii si se face tragerea la sorti a ordinii de licitatie.

8. In ziua, la ora si locul indicate in anuntul publicitar are loc deschiderea licitatiei.

9.Presedintele comisiei de licitatie anunta denumirea bunului mobil, pasul de licitatie stabilit ,  pretul de pornire, numele/denumirea si numarul de ordine al ofertantilor, modul de desfasurare a licitatiei, asigurandu-se ca fiecare ofertant a inteles procedura de desfasurare. 

10.In cursul sedintei de licitatie ofertantii au dreptul sa anunte, prin strigare, un pret egal sau mai mare decat pretul anuntat de presedintele comisiei de licitatie.

11.Licitatia se deruleaza in pasi urcatori cu pasul de licitatie auntat la inceputul sedintei de licitatie pana la adjudecare. In cazul in care pentru un bun mobil mai multi ofertanti ofera acelasi pret si se opresc la acelasi pas de licitatie bunul se adjudeca primului ofertant care a oferit pretul cel mai mare. Daca pentru un bun mobil exista un singur licitant care ofera pretul de pornire in licitatie, bunul este adjudecat acestuia. 

12.Daca la prima licitatie pentru un bun mobil nu se ofera cel putin pretul de pornire, bunul in cauza nu se adjudeca. Adjudecarea se va efectua in licitatii reluate in conditiile de pret si periodicitate aprobate prin hotarari luate de adunarea creditorilor.

13. Principiul vanzarii bunurilor este “vazut-placut-cumparat – asa cum este si unde este” neoferindu-se garantii asupra acestora, cu exceptia asigurarii ca lichidatorul judiciar este reprezentantul legal al vanzatorului proprietar si are dreptul de a vinde bunurile licitate. Cumparatorul bunului mobil isi asuma prin cumparare, la pretul de adjudecare, intreaga responsabilitate asupra starii tehnice a acestuia, nefiind posibile deduceri din pretul de adjudecare pentru asemenea motive.

14. Dupa adjudecarea bunului mobil, comisia de licitatie va proceda la verificarea incadrarii adjudecatorului in garantia depusa, urmata de anuntarea cu voce tare a adjudecatorului. 

15. Dupa incheierea licitatiei se va trece la semnarea PV de licitatie de catre presedintele comisiei, eventualii observatori si toti ofertantii/licitantii prezenti, in exemplare suficiente pentru fiecare ofertant si adjudecatar.

II.In vederea transferului dreptului de proprietate vor fi avute in vedere de catre ofertanti urmatoarele:

16.Nici un ofertant nu va fi admis sa participle la licitatie daca nu indeplineste conditiile prevazute la punctele 3-6 din prezentul regulament.


17. Dupa adjudecarea bunurilor mobile termenul de plata a diferentei de pret, determinate ca si diferenta intre pretul de adjudecare si garantia depusa se achita in:
· maxim 3 zile calendaristice pentru bunuri avand valoare de adjudecare de pana la 5.000 lei
· maxim 7 zile calendaristice pentru bunuri avand valoare de adjudecare de peste 5.000 lei
	
18.Eliberarea actelor de transfer de proprietate – factura, talon si CIV (pentru autovehicule) - se efectua dupa achitarea integrala a pretului de adjudecare.

19. Preluarea bunurilor de catre noii proprietari se va efectua in termen de maxim 7 zile calendaristice de la data achitarii integrale a pretului, orice zi de depasire acordand vanzatorului dreptul de a percepe o taxa de depozitare de 100 lei + TVA /zi intarziere/bun adjudecat.

20. Adjudecatarii sunt obligati la efectuarea transcrierii bunurilor supuse transcrierii in termenul stabilit prin Codul fiscal, in speta 30 de zile calendaristice de la data dobandirii. In situatia neindeplinirii obligatiei de transcriere, adjudecatarul exonereaza vanzatorul de orice cheltuieli rezultate din neindeplinirea obligatiei legale de transcriere.

21.Conform prevederilor art.158 al.2 din legea 85/2014 (2) Dacă vânzarea activelor se va face prin licitaţie publică, procesul-verbal de adjudecare semnat de lichidatorul judiciar constituie titlu de proprietate. Când legea impune pentru transferul dreptului de proprietate forma autentică, contractele vor fi perfectate de notarul public pe baza procesului-verbal de licitaţie.

[bookmark: _GoBack]22.Ofertantilor necastigatori li se va returna garantia de participare depusa in ziua bancara urmatoare, daca aceasta a fost depusa prin mijloace de plata bancare. 

23.Revocarea ofertei de adjudecare de catre ofertantul declarat castigator ori refuzul acestuia de a  achita diferenta de prêt, precum si achitarea diferentei de pret in afara termenelor indicate la punctul 17, conduce la pierderea garantiei de participare. 

